Tomáš Maštalír

Mgr. art. **Tomáš Maštalír** (* 4. september 1977, Trnava) je slovenský, divadelný, dabingový a filmový herec. Je členom činohry SND. Často spolupracuje s režisérom Petrom Bebjakom.

## Životopis
Ako žiak základnej školy prednášal prózu. Študoval na modranskom gymnáziu, kde hrával divadlo. Neskôr odišiel do Bratislavy na Vysokú školu múzických umení. Medzi jeho pedagógov patrili Emil Horváth, Juraj Slezáček a Peter Mikulík. Neskôr sa mu pedagogicky venoval režisér Ľubomír Vajdička. V roku 2000 úspešne skončil štúdium v odbore divadelné herectvo. 

Bol istý čas elévom v trnavskom divadle. Od roku 2000 je členom Činohry SND. Spolupracoval i s Mestským divadlom P. O. Hviezdoslava a Divadlom Aréna. Od ukončenia vysokoškolského štúdia pravidelne účinkuje aj vo filmových a televíznych produkciách – vo filmoch, v inscenáciách, seriáloch.

V roku 2008 mala na Bratislavskom hrade v rámci Letných shakespearovských slávností premiéru inscenácia *[[Antonius a Kleopatra|Antónius a Kleopatra]]* v réžii Michala Vajdičku, v ktorej hral Antónia. V roku 2006 načítal komentár k seriálu Najväčšie kriminálne prípady Slovenska a Najväčšie tragédie Slovenska. Spolupracoval aj na relácii 112, ku ktorej načítaval komentár. Svoj hlas prepožičal aj postave Lorda Voldemorta v sérii o ''Harrym Potterovi''.

Od roku 2019 pôsobí ako pedagóg na VŠMU, kde učí herectvo.

S manželkou Kristínou vychovávajú 2 dcéry.

## Herecké úlohy
### Divadlo (aktuálne)
* Bál (2014)
* Apartmán v hoteli Bristol (2016)
* Veselé paničky Windsorské (2017)
* Pred západom slnka (2018)
* Celé zle (2019)
* Hriech/ její pastorkyňa (2020)
* Blázni z Valencie (2024)
* Tatarka (2024)
* Tajomstvo Santa Vittorie (2025)
* Guľôčka a iné príbehy z vlaku do Calais (2025)
* Amatéri (2026)

### Film (výber)
* 1997: Zlatá podkova, zlaté pero, zlatý vlas
* 1999: Šesť statočných
* 2000: Prekliaty služobník lásky
* 2000: Fragmenty z malomesta
* 2000: Ako divé husi (Jakub Gardon)
* filmy, ktoré na Slovensku nakrúcali zahraničné produkcie (napr. Povstanie, Frankenstein)
* 2017: Čiara (Adam Krajňák)
* 2018: Vianočné želanie (Vlkan)
* 2019: Trhlina
* 2019: Šťastný Nový rok (Tomino)
* 2021: Prvok, Šampón, Tečka a Karel (Max)
* 2021: Známi neznámi (Dan)
* 2021: Jozef Mak (Meľoš)
* 2021: Šťastný Nový rok 2 (Tomino)
* 2023: Matematika zločinu (JUDr. Ján Mareš) - miniséria
* 2023: Nikdy nehovor nikdy (Peter Urbančík)
* 2024: Smršť (Martin Lang)
* 2024: Vlny (Karel Hoffman)
* 2024: Vedlejší produkt  (Josef Krulich) - miniséria
* 2025: Duchoň
* 2025: Záhada strašidelného zámku (Kráľ)
* 2026: Když se zhasne
* 2026: Šipkari

### Televízia (výber)
* 1999: Zborovňa (epizódna postava)
* 2005: Rodinné tajomstvá (epizódna postava doktor Karol)
* 2006: Najväčšie kriminálne prípady Slovenska (rozprávač)
* 2007 – 2010: Ordinácia v ružovej záhrade, gynekológ (MUDr. Michal Gregor)
* 2010: Profesionáli (epizódna postava Ing. Adrián)
* 2011: Dr. Ludsky (MUDr. Daniel Ludsky)
* 2011 – 2012: Hoď svišťom (Oskar Bojo)
* 2013: Chlapi neplačú (Michal Lánsky)
* 2012: Dr. Dokonalý (MUDr. Daniel Ludsky)
* 2014: Doktori (epizódna postava Jasmína)
* 2015 – 2016: Búrlivé Víno (Richard Kramer)
* 2017: Divoký Zapadákov (Jack)
* 2016 - 2019: Za Sklom (mjr. Tibor ,,Maxo” Maxovský)
* 2018 – 2021: Semafor (Miroslav ,,Mirko” Majer)
* 2018 – 2019: Ministri (Milan)
* 2020 – 2026:  Pán profesor (Mgr. Samo Vozár)
* 2021: Slovania (Radúz)
* 2022 – 2024: Výnimočná Nikol (Matej Tichý)
* 2022: Chlap (MUDr. Ondřej Frank)
* 2023: Dunaj, k vašim službám (Leopold Kučera)
* 2023: Klamstvo (Andrej Rosický)
* 2023 – 2025: Tomáš a Diana (Tomáš)
* 20232024: Možné je všetko! (účinkujúci)
* 2024: Vytoč mého agenta  (Marián Klimek)
* 2025: Vina  (Adam Hanzel)
* 2025: Bora (Švehla)
* 2025: V zovretí (Roman Keller)

## Ocenenia
* 2008 – OTO 2007herec roka
* 2008 – Talent roka 2008, ktorý sa udeľuje hercom do tridsať rokov.
* 2009 – OTO 2008herec roka
* 2009 – IGRIC: za herecký výkon vo filmovom alebo televíznom dielepostava Andreja  v študentskom filme Leto „za  originálne vytvorenie ambivalentnej postavy“
* 2018 – Krištáľové krídlo za rok 2017 v kategórii Divadlo a audiovizuálne umenie 

## Referencie

## Iné projekty

Kategória:Slovenskí dabingoví herci
Kategória:Slovenskí divadelní herci
Kategória:Slovenskí televízni herci
Kategória:Členovia Činohry Slovenského národného divadla
Kategória:Držitelia Slnka v sieti
Kategória:Držitelia Krištáľového krídla
Kategória:Absolventi Vysokej školy múzických umení
Kategória:Osobnosti z Trnavy